Tónlistarhátíðin Berjadagar hófst í gær fimmtudaginn 1. ágúst í Ólafsfirði . Hátíðin er haldin í tuttugasta og fyrsta sinn og hófst með kraftmiklu upphafskvöldi . Kvöldið hófst með íslenskum þjóðlögum og hljóðfæraslætti Spilmanna Ríkínís í Ólafsfjarðarkirkju . Því næst röltu gestir yfir í hljómleikasal Menningarhússins þar sem haldið var áfram inn í norðlenska nótt með heimamönnunum Guito og Rodrigo sem leiða brasilíska hljómsveit Berjadaga . Mynd / Guðný Ágústsdóttir Mynd / Guðný Ágústsdóttir Hljómsveitin Brasilískt er skipuð þeim Femke Smit frá Hollandi , Rodrigo Guito Thomas , Rodrigo Lopes og Stefáni Daða Ingólfssyni . Fjölmenni var á konsertinum og var flytjendum vel fagnað í lokin enda eru þeir tónlistarmenn í fremstu röð og mikill fengur fyrir tónlistarlífið í Fjallabyggð af þeim Guito og Rodrigo . Myndir : Björn Valdimarsson og Guðný Ágústsdóttir